Carmen Herrero Vicent

Carmen Herrero Vicent (Llucena, Castelló, 1986ko urtarrilaren 31 - Onda, 2023ko abuztuaren 5a) onkologoa izan zen, bularreko eta ginekologiako minbizia aztertzen eta tratatzen espezialista.

Biografia 
Castellóko Llucena herrian jaioa, Valentziako Unibertsitateko Medikuntza eta Kirurgiako lizentziaduna izan zen eta Onkologia Medikoko espezialitatea egin zuen Valentziako Onkologia Institutua Fundazioan. Medikuntza eta Kirurgian doktoratu zen Valentziako Unibertsitatean, Cum Laude kalifikazioarekin. Horrez gain, unibertsitateko prestakuntza Ikerketa Onkologikoen Zentro Nazionalean (Madril) osatu zuen. Zentro horretan, masterra egin zuen Biologia molekularrean eta Bostonen, Massachusettseko Ospitale Orokorreko bularreko minbiziaren unitatean.

Ikerketa 
Ikerketa aitzindariak egin zituen bularreko minbizian, bereziki azpimota hirukoitz negatiboan, onkologiaren arlo desafiatzaile batean. Bularreko Minbizi Hirukoitz Negatiboan Tumore-Mikroinguruneak duen Garrantziari buruzko ikerketa-proiektuak argi utzi zuen azpimota berezi horretako faktore prediktibo eta pronostikoak.

Nazioarteko saiakuntza klinikoetan eta ikerketa translazionaleko proiektuetan parte hartu izanak minbiziaren ezagutzan eta tratamenduan aurrera egiteko konpromisoa erakutsi zuen.

Sariak eta goraipamenak 

 Valentziako Medikuen Elkargoko 2018-2019 doktoretza-tesi onenaren saria.
 Valentziako Komunitateko Medikuntzako Errege Akademiaren Antonio Llombart Rodríguez irakaslearen saria (2019), gaixotasun horri buruzko ezagutzan egindako lan nabarmenagatik.
 Valentziako Komunitateko Medikuntza Akademiako (2020) kidea.

Heriotza 
Castellóko Onda herrian hil zen, 37 urte zituela, urdaileko  minbiziak jota.

Erreferentziak

Kanpo estekak 

Castelló probintziako jendea
Espainiako medikuak
Espainiako ikertzaileak
Emakume medikuak
Emakume ikertzaileak
Onkologoak
Emakume onkologoak
Minbiziak hildakoak